**REZERVÁCIA A STORNO POPLATKY**

1. Platobné podmienky

Podmienkou potvrdenia záväznej rezervácie zo strany LOKOMOTÍVY a.s. Košice je zaplatenie 50% zálohy z ceny požadovaných služieb zo strany objednávateľa, prípadne plnej ceny  požadovaných služieb do stanoveného termínu (do 10 dní od objednania rezervácie).

Doplatok musí byť uhradený (tzn. suma pripísaná na náš účet) najneskôr do 30 dní pred poskytnutím služieb. V prípade, že sa jedná o lehotu kratšiu ako 30 dní pred poskytnutím služieb, je záväzná rezervácia potvrdená až pripísaním sumy na náš účet alebo osobne zaplatením na recepcii.

Platbu je možné previesť:

-          osobne na recepcii

-          poštovou poukážkou

-          bankovým prevodom na účet LOKOMOTÍVA a.s. Košice

Potvrdenie o prevedení platby nám, prosím, obratom zašlite na  e-mail: hotel@lokomotiva.sk

Ak zákazník neuhradí zálohu resp. celú platbu v stanovenom termíne, záväzná rezervácia sa k danému dátumu automaticky ruší.

2. Storno poplatky:

Zrušenie požadovaných služieb  
Výška storno poplatkov pri zrušení rezervácie požadovaných služieb závisí od času medzi dňom zrušenia rezervácie a plánovaným dňom požadovaných služieb. Ak zrušíte rezerváciu zaplatíte storno poplatok vo výške:

-          nad 14 dní pred poskytnutím služby 50% z ceny

-          nad 7 dní pred poskytnutím služby 75% z ceny

-          do 7 dní vrátane pred poskytnutím služby 100% z ceny

Zrušenie rezervácie  je vždy potrebné urobiť čo najskôr písomne s uvedením: vášho mena, kontaktných údajov a termínu nástupu - s vlastnoručným podpisom. Je potrebné ho zaslať doporučene alebo priniesť osobne na adresu, resp. e-mailom hotel@lokomotiva.sk

Pre určenie počtu dní pri výpočte storno poplatkov je rozhodujúci deň doručenia písomného zrušenia služby. Na základe písomného zrušenia rezervácie vám bude vystavený stornovací doklad. Ten vám bude zaslaný spolu so zvyškom preddavku, na ktorý máte nárok.

Schválil: Ing. Vladimír Hric – riaditeľ spoločnosti